
# ТР Президенты Рөстәм Миңнеханов спорт инфраструктурасын үстерү һәм файдалану буенча эшлекле төркем утырышында катнаша

*21.06.2010*Бүген ТР Президенты Рөстәм Миңнеханов Мәскәүдә спорт инфраструктурасын үстерү һәм файдалану буенча эшлекле төркем утырышында катнаша. Әлеге төркем РФ Президенты каршындагы физкультура һәм спорт үсеше,2014 елда Сочида узачак XXII Олимпия уеннарын һәм 2013 елда Казанда узачак XXVII Бөтендөнья җәйге универсиаданы үткәрү буенча Совет кысаларында эшли.


Эшлекле төркем утырышын РФ төбәкләр үсеше министры Виктор Басаргин үткәрә.


Утырышта 2013 ел Бөтендөнья җәйге универсиадага әзерлек, эре спорт объектларын гамәлгә кертү, Казанның транспорт системасын камилләштерү турында доклад белән ТР яшьләр эшләре, спорт һәм туристлык министры Рәфис Борһанов чыгыш ясар дип көтелә.

*ТР Президенты матбугат хезмәте.*
ТР Президенты Рөстәм Миңнеханов спорт инфраструктурасын үстерү һәм файдалану буенча эшлекле төркем утырышында катнаша